b'\n_START_ARTICLE_\nEdward B. Lewis\n_START_SECTION_\nBiografija\n_START_PARAGRAPH_\nLewis gim\xc4\x97 Pensilvanijoje ir mok\xc4\x97si E. L. Meyers vidurin\xc4\x97je mokykloje. 1939 m., Minesotos universitete, gavo savo bakalaur\xc4\x85 biostatistikos srityje. Ten, C. P. Oliver laboratorijoje, ai\xc5\xa1kinosi Drosophila melanogaster genetik\xc4\x85. 1942 m. Kalifornijos technologijos universitete, vadovaujamas Alfred Sturtevant, gavo daktaro laipsn\xc4\xaf. Po meteorologo tarnybos JAV karin\xc4\x97se oro paj\xc4\x97gose II pasaulinio karo metu, 1946 m. Lewis kaip instruktorius prisijung\xc4\x97 prie Caltech fakulteto. 1956 m. tapo biologijos profesoriumi._NEWLINE_Jo studijos apie vaisines museles atv\xc4\x97r\xc4\x97 vis\xc4\x85 evoliucin\xc4\x97s genetikos srit\xc4\xaf ir pad\xc4\x97jo pagrindus dabartin\xc4\x97ms gyv\xc5\xabn\xc5\xb3 vystymosi kontroliavimo strategijoms ir b\xc5\xabdams. Taip pat jam priskiriamas komplementarumo testo suk\xc5\xabrimas. Pagrindiniai jo darbai genetikos, evoliucin\xc4\x97s biologijos, radiacijos, v\xc4\x97\xc5\xbeio tyrim\xc5\xb3 srityse yra i\xc5\xa1spausdinti knygoje Genes, Development and Cancer (2004).'